Държавен вестник, бр. 14, 2006 г., стр. 149

Б Р О Й  14
Д Ъ Р Ж А В Е Н   В Е С Т Н И К
С Т Р .  149
(2) След кацане на ВС се предприемат всич-
ки практически възможни мерки за възвръща-
не на контрола върху него при условие, че с
това не се поставя в опасност живота на екипа-
жа, пътниците или целостта на ВС.
(3) В случай че ВС, обект на незаконна наме-
са, пресича въздушното пространство на Репуб-
лика България, съответният център за ръко-
водство на въздушното движение приоритетно
му оказва съдействие за осигуряване безопас-
ността на полета по време на преминаването
му през обслужваното въздушно пространство.
(4) Центърът за ръководство на въздушно-
то движение своевременно предава свързана-
та с полета информация на съответните орга-
ни на държавите, включително службите на
летището, на известния или предполагаем кра-
ен пункт на полета.
Чл. 102. Специализираните звена на Минис-
терството на вътрешните работи се разполагат
в засегнатия район и участват при разрешава-
нето на кризата в съответствие със Закона за
Министерство на вътрешните работи.
Чл. 103. (1) В случай на криза, предизвикана
от акт на незаконна намеса на територията на
Република България, набраната информация
своевременно се предава на:
1. държавата, където е регистрирано ВС;
2. държавата на оператора;
3. държавата, чиито граждани са участници
в акт на незаконна намеса.
(2) В случай на акт на незаконна намеса, на-
сочен срещу гражданското въздухоплаване, ГД
“ГВА” подготвя и изпраща до международната
организация за гражданска авиация (ИКАО):
1. предварително съобщение за акт на неза-
конна намеса в рамките на 30 дни от датата на
извършване на акта;
2. окончателно съобщение за акт на неза-
конна намеса в рамките на 60 дни от датата на
извършване на акта.
Г л а в а  п е т н а д е с е т а
РЕГУЛИРАНЕ НА МЕРКИТЕ ЗА СИГУР-
НОСТ
Чл. 104. (1) Субектите по глава втора съби-
рат, обобщават и обменят помежду си инфор-
мация за сигурността на гражданското възду-
хоплаване.
(2) Събраната и обобщена информация се
предоставя на Министерството на вътрешните
работи и Министерството на транспорта.
(3) Министърът на вътрешните работи и
министърът на транспорта свикват Съвета за
сигурност за оценяване на информацията, оп-
ределяне равнището на заплаха, оценяват уяз-
вимостта и прогнозират вероятността от въз-
никване на акт на незаконна намеса в дейност-
та на гражданското въздухоплаване и предпис-
ват на летищните и авиационните оператори
предприемане на адекватни мерки за сигурност.
(4) В случай на нарастване на вероятността
от настъпване на акт на незаконна намеса спря-
мо гражданското въздухоплаване се уведомява
и събира съветът. Мерките за сигурност, съдър-
жащи се в наредбата, индивидуалните програ-
ми и планове за действие при криза се засилват.
(5) След приключване на криза, предизви-
кана от акт на незаконна намеса, кризисният
щаб извършва анализ и предоставя оценка на
съвета, който препоръчва средства и действия
за предотвратяване възникването на събитие
от подобен характер.
(6) За всички извършвани изменения в нор-
мативните актове по сигурността на граждан-
ското въздухоплаване, както и в националните
програми за сигурност, контрол на качеството
и обучение ГД “ГВА” незабавно уведомява за-
интересованите посредством информационни
бюлетини.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Акт на незаконна намеса” е отправянето
на заплаха, опит или действие, насочено срещу
сигурността в гражданското въздухоплаване.
2. “Въздухоплавателно средство, което не
изпълнява полети” е ВС, което е паркирано
за период, по-дълъг от 12 часа, или не е под
наблюдение, достатъчно за откриването на не-
позволен достъп.
3. “Забранен предмет” е предмет, който
може да бъде използван за извършването на
акт на незаконна намеса, който не е надлеж-
но деклариран.
4. “Зона за сигурност” е зона откъм страна
“въздух” на летище, достъпът до които се кон-
тролира с цел постигане сигурността на граж-
данското въздухоплаване. Тези зони обикно-
вено включват всички зони за заминаващи
пътници между контролния пункт и ВС, перо-
на, зоните за подготовка на багаж, товарните
депа, центровете за поща, помещенията за под-
готовка на бордови бюфет от страната на съ-
оръженията за излитане и кацане и помеще-
нията за почистване на въздухоплавателни
средства.
5. “Инспекция за сигурност” е проверка и
оценка на мерките за сигурност, съдържащи се
в Националната програма за сигурност в граж-
данското въздухоплаване, с цел да се определи
дали те се изпълняват ефективно и дали прог-
рамата е адекватна.
6. “Лица, които са обект на наказателно пре-
следване” са лицата, които или се намират под
арест, или са осъдени от съдилища и които тряб-
ва да бъдат превозени до друга държава.
7. “Методи за контрол за сигурност” са сред-
ство, с което може да бъде предотвратено внася-
нето на оръжия, взривни вещества или други опас-
ни предмети, които могат да бъдат използвани за
извършването на акт на незаконна намеса.